**Bosna i Hercegovina**

**DRŽAVNA REGULATORNA KOMISIJA**

**ZA ELEKTRIČNU ENERGIJU**

Broj: 06-16-4-52-10/23

Tuzla, \_\_. 2. 2024. godine

Na osnovu člana 25., 70. i 71. Zakona o javnim nabavkama Bosne i Hercegovine (“Službeni glasnik BiH”, broj 39/14) i člana 14. Statuta Državne regulatorne komisije za električnu energiju (“Službeni glasnik BiH”, br. 41/03, 59/04, 2/10 i 93/17), na sjednici Državne regulatorne komisije za električnu energiju, održanoj \_\_. februara 2024. godine, donijeta je

**O D L U K A**

**O IZBORU NAJPOVOLJNIJEG PONUĐAČA**

**U POSTUPKU NABAVKE PUTNIČKOG VOZILA**

1. U otvorenom postupku javne nabavke putničkog vozila, pokrenutom Odlukom broj 06-16-4-52-1/23 od 13. decembra 2023. godine, za najpovoljnijeg ponuđača bira se:

NIPEX d.o.o. Ljepunice, sa ponuđenom cijenom od 80.635,39 KM bez PDV-a i rokom isporuke od jednog dana od dana potpisivanja ugovora.

1. Ova Odluka će se objaviti na internetskoj stranici Državne regulatorne komisije za električnu energiju.
2. Odluka stupa na snagu danom donošenja.

***Obrazloženje***

Postupak nabavke putničkog vozila, pokrenut je Odlukom Državne regulatorne komisije za električnu energiju broj: 06-16-4-52-1/23 od 13. decembra 2023. godine. Javna nabavka putničkog vozila provodila se u otvorenom postupku, uz predviđeno zaključivanje kupoprodajnog ugovora sa ponuđačem koji u postupku e-aukcije dostavi ekonomski najpovoljniju ponudu za DERK, prema sljedećim kriterijima za vrednovanje ponuda: “cijena” 95% i “rok isporuke” 5%. Procijenjena vrijednost predmetnog ugovora je 90.000,00 KM bez PDV-a.

Tenderska dokumentacija i obavještenje o nabavci objavljeni su na portalu javnih nabavki 8. 1. 2024. godine pod brojem: 1056-1-1-1-3-4/24, a ispravka za obavještenja o nabavci 12. 1. 2024. godine. 7 (sedam) potencijalnih ponuđača je preuzelo tendersku dokumentaciju. Na osnovu pokazanog interesa za zaključivanje kupoprodajnog ugovora sa Državnom regulatornom komisijom za električnu energiju do krajnjeg roka za prijem ponuda, utvrđenog tačkom 19. tenderske dokumentacije, svoju ponudu je dostavio samo jedan ponuđač, te Ugovorni organ u skladu sa tačkom 16. tenderske dokumentacije nije zakazao e‑aukciju.

Ocjenjujući da je ponuda ponuđača „NIPEX“ d.o.o. Ljepunice jedina pristigla i da zadovoljava kvalifikacione uslove definisane tenderskom dokumentacijom, te da se e-aukcija u tom slučaju ne zakazuje, a uzimajući u obzir odredbu stava (3) člana 89. Zakona o javnim nabavkama („Službeni glasnik BiH“, br. 39/14 i 59/22) kojom je utvrđeno da kada Ugovorni organ u postupku konkurentskog zahtjeva primi jednu prihvatljivu ponudu tom ponuđaču dodjeljuje ugovor, kao i da su ponuđena cijena i rok isporuke prihvatljivi za Ugovorni organ, odlučeno je kao u dispozitivu.

Pravna pouka:

Protiv ove Odluke dozvoljeno je podnošenje žalbe Uredu za razmatranje žalbi BiH putem DERK-a, u pisanoj formi direktno ili preporučenom poštanskom pošiljkom u roku od deset 10 (deset) dana od dana prijema.

Predsjedatelj Komisije

Nikola Pejić